Gitarist

**Gitarist** er en person som spiller musikkinstrumentet gitar, uavhengig av stil.

Det finnes en rekke instrumenter i gitarfamilien som f.eks. klassisk gitarer, elektrisk gitarer, akustisk gitarer og bassgitarer. Gitarister finnes innen et bredt spekter av musikksjangre som rock, jazz, blues, pop, country, klassisk og folkemusikk. Spillemåten varierer fra klassisk fingerspill til akkordspill med plekter og mye annet. Noen gitarister er solister, og opptrer uten band, men de aller, aller fleste spiller i band av ulike slag. I band finnes det så kompgitarister og sologitarister.

Gitarister kan være selvlærte eller utdannet ved musikkskoler, konservatorier eller gjennom privatundervisning. Øving, lytting og eksperimentering er viktige deler av utviklingen.

## Teknikker
Gitaristen kan bruke en av flere metoder for å spille gitaren, inkludert fingerspilling, avhengig av typen strenger som brukes (enten nylon eller stål), og inkludert klimpring med fingrene, eller med et plekter. Gitaristen kan også bruke forskjellige metoder for å velge toner og akkorder. Fingerspill er plukking av enkeltstrenger med fingrene for å spille både melodi og akkompagnement samtidig, inkluderer også tommelfingerspilling. Plekterspill er ofte brukt til melodisk solospill. Strumming er rytmisk anslag av strengene for å spille akkorder. Barre er en teknikk der én finger legges på tvers av flere strenger for å danne akkorder lenger opp på gripebrettet. Man kan også bruke gitarslides, vanligvis laget av glass eller metall. Venstre- og høyrehåndsteknikkene kan blandes sammen i fremføringen.

## Roller i bandet
Soloartister opptrer alene og kombinerer sang og gitarspill, eventuelt også munnspill. Gitarister kan ha ulike roller i band eller orkester. Rytmegitaristen spiller akkorder og rytme, støtter melodien. Lead-gitaristen spiller solopartier, riff og melodiske elementer. Bassgitaristen binder sammen rytme og harmoni, samarbeider tett med trommeslageren for å skape groove. Kan være både diskret støtte og melodisk drivkraft.

## Norske gitarister
I Norge har man en lang, lang rekke med dyktige gitarister innen alle sjangere. Å velge ut noen blant alle disse er meget vanskelig, kanskje umulig. Norske gitarister har gjennom flere tiår bidratt til å forme både nasjonal og internasjonal musikkultur. Fra folkeviser og visesang på 1960-tallet til eksperimentell jazz, prog-rock og metal, spenner repertoaret vidt både sjangermessig og teknisk.

Gitaren fikk fotfeste i Norge med innførselen av amerikansk blues og country på 1930- og 40-tallet. På 1960-talellet kom visekulturen fra USA og Sverige, og visemiljøet i Norge vokste frem med flere viseklubber hvor sangere med kassegitar opptrådde. Innen norsk visesang er Lillebjørn Nilsen en som bør nevnes, ikke kun for sitt gitarspill, men også som forfatter av ''Lillebjørns Gitarbok'' som har vært lærebok for mange norske gitarister. Halvdan Sivertsen, Jan Eggum og Finn Kalvik er andre som har satt sitt preg på norsk visekultur gjennom sine sanger og gitarspill. Øystein Sunde er kjent som en humoristisk sanger, men er også en ofte undervurdert gitar virtuos.

Parallelt vokste beat- og rockbølgen frem på 60-tallet og ga gitarister nye arenaer. Den britiske instrumental gruppen The Shadows var forbilde for flere gitarister, Svein Finjarn i The Beatniks var en av de mest kjente. Band som Aunt Mary med Bjørn Kristiansen og The Vanguards med Terje Rypdal, introduserte virtuose riff og melodisk solo­spill. Rypdal beveget seg senere mer bort fra rock og mot jazz og samtidsmusikk. Han ble internasjonalt anerkjent og en pioner innen norsk jazzgitar, kjent for eksperimentell lyd og teknisk briljans.

Rypdal var ikke den første internasjonalt anerkjente jazzgitaristen. Allerede på 1940- og begynnelsen av 1950-tallet var det gitarister som Robert Normann, kjent for sin uanstrengte teknikk og innflytelse. Gitaren innen Jazz og fusion er kjent for kompleks harmoni, improvisasjon og extended teknikker. Jon Eberson aka Moose Loose er en av gitaristen som markerte seg internasjonalt innen Jazz og fusion på 1970-tallet. Han er kjent for kompleks improvisasjon og harmonier. Bassgitaristen Terje Gewelt er internasjonalt kjent og har samarbeidet med en rekke utenlandske artister. På 1990-tallet fortsatte norske gitarister og markere seg. Blant disse kan nevnes Eivind Aarset, internasjonalt anerkjent for sin atmosfæriske, eksperimentelle stil og banebrytende lydkunstner innen jazz og elektronika. Jacob Young spiller moderne jazz med lyrisk og melodisk tilnærming. Også etter 2000 har flere jazzgitarister markert seg. Stian Westerhus spiller en avantgarde, eksperimentell jazz som utfordrer grensen for jazzgitar. Even Helte Hermansen spiller en fusion, metal-jazz og blander jazz, støy og rock. Hedvig Mollestad Thomassen blander prog, jazzrock med en kraftfull og teknisk, hun blander rockens energi med jazzens frihet. Jon Larsen er også en kjent norsk jazzgitarist, men han spiller svingjazz og sigøynermusikk.

Innen bluesen har man gitarister som Knut Reiersrud som kombinerer norsk folkemusikk med blues og afrikanske rytmer. Han er ekstremt allsidig, spiller blues, folk, roots, R&B og world. Kjent for sitt fingerspill og slide og sitt samarbeid med internasjonale artister. Vidar Busk er kjent for energisk gitarspill og vokal innen blues, R&B og rockabilly og Bjørn Berge er kjent for et kraftfullt fingerspill. En virtuos gitarist med røtter i blues og som har utviklet en moderne funky stil er Amund Maarud. Hans Bollandsås er en blues og soul vokalist og gitarist. Marie Kristin Dale spiller bluesrock, soul og funk og JT Lauritsen er vokalist og multiinstrumentalist, kjent for Hammond-orgel og gitarbasert blues, soul og R&B.

Norske pop og rockegitaristene fortsatte å markere seg utover på 1980-tallet. Marius Müller var gitarist i flere band og jobbet som studiogitarist med en lang rekke kjente norske artister innen rock, funk og pop. Han hadde også et eget band, Funhouse. Et annet band Müller spilte i var Lava som også har hatt andre kjente gitarister som Svein Dag Hauge og bassister som Rolf Graf. Kjartan Kristiansen rock gitarist og låtskriver i DumDum Boys kjent for sin særegne stil og sterke riff. Ronni Le Tekrø lead-gitarist i TNT er kjent for lynraske soloer og unike teknikker både innen rock og metal. Backstreet Girls har Hans Petter Baarli en boogierocker med en engasjert riffbasert stil. Frode Alnæs er en gitarist som har markert seg på mange områder ikke minst med Dance with a Stranger. Øystein Greni BigBang sin frontfigur har stålkontroll og kreativt. Knut Schreiner spiller punk og klassisk rock’n’roll i skjønn forening, han har spilt i flere band blant annet i Turboneger. Man må også nevne Jarle Bernhoft som kombinerer flere sjangre med hovedvekt på soul, funk, pop, og R&B, ofte med innslag av jazz og rock og Tora virtuos og karismatiske gitarspill innen poprock og funk.

Sjangrene hardrock, metal og black metal har internasjonalt kjente band med gitarister i verdensklasse. Arne Christian Skagen aka Captain Poon har spilt i band som Angst og Gluecifer. Ole Petter Andreassen aka El Doom har spilt i en rekke band som The Cumshots, Thulsa Doom og El Doom & The Born Electric. Han er en riffmaskin, men spiller også fløyelsmyk country. Tom Rune Andersen Orre aka Galder fra Old Man’s Child og Dimmu Borgir er kjent for å kombinere mørke, aggressive riff med melodiske linjer og atmosfæriske harmonier. Arve Isdal aka Ice Dale er en eksperimentelle black metal gitarist i bandet Enslaved og tidligere i band som Audrey Horne. Masha Vestrheim er mest kjent fra Fairy, hun har et teknisk spill. Berit Hagen aka The Commander-In-Chief er kjent for raskt, teknisk briljant spill på 7-strengs gitar, hun spiller metal og klassisk crossover og har samarbeidet med flere klassiske gitarister.

Også innen klassiske gitarister har man i Norge mange dyktige utøvere. Sven Lundestad, Norges første gitarprofessor Klassisk gitar, er en internasjonalt kjent gitarist som blant annet har spilt konserter i Wigmore Hall i London. Han har gitt ut boken *Klassisk gitar* som er blitt en bestselger. Andre som kan nevnes er Erik Stenstadvold, Christina Sandsengen, Øyvind Lyslo og Sebastian Egebakken Svenøy som vant NRKs Virtuos-konkurranse i 2024.

Dette er omtale av kun en liten gruppe av alle dyktige norske gitarister.

## Noen kjente gitarister
Det er mange dyktige gitarister innen mange forskjellige sjanger og gitar typer.

### Klassiske og akustiske gitarister
Blant klassiske gitarister finner man navn som:

* Manuel Barrueco
* Liona Boyd
* Julian Bream
* Sharon Isbin
* Agustín Barrios
* Pepe Romero
* David Russell
* Christina Sandsengen
* Andres Segovia
* Fernando Sor
* Francisco Tárrega
* Ana Vidović
* John Williams
* Xuefei Yang
* Narciso Yepes

Blant akustiske gitarister finner man navn som:

* Chet Atkins
* Badi Assad
* Pierre Bensusan
* Maybelle Carter
* Martin Carthy
* Elizabeth Cotten
* Ani DiFranco
* John Fahey
* Davey Graham
* Phil Keaggy
* Kaki King
* Earl Klugh
* Leo Kottke
* Adrian Legg
* Memphis Minnie
* Tony Rice
* Richard Thompson
* Merle Travis
* Doc Watson

### Elektriske gitarister
Blant jazzgitarister finner man navn som:

* George Benson
* Kenny Burrell
* Charlie Christian
* Herb Ellis
* Freddie Green
* Grant Green
* Jim Hall
* Stanley Jordan
* Barney Kessel
* Julian Lage
* Mary Osborne
* Joe Pass
* Django Reinhardt
* Kurt Rosenwinkel
* John McLaughlin
* Al Di Meola
* Wes Montgomery
* Sister Rosetta Tharpe

Blant bluss og R&B gitarister finner man navn som:

* Joe Bonamassa
* Robert Cray
* Samantha Fish
* Buddy Guy
* John Lee Hooker
* Lightnin’ Hopkins
* Robert Johnson
* Albert King
* B.B. King
* Freddie King
* Erja Lyytinen
* Lead Belly
* Jimmy Nolen
* Susan Tedeschi
* Muddy Waters

Blant pop og rock finner man navn som:

* Duane Allman
* Chuck Berry
* Jeff Beck
* Carrie Brownstein
* Eric Clapton
* Ry Cooder
* Billy Gibbons
* David Gilmour
* Peter Green
* Steve Hackett
* George Harrison
* PJ Harvey
* Jimi Hendrix
* Steve Howe
* Mark Knopfler
* Alvin Lee
* Steve Lukather
* Brian May
* Joni Mitchell
* Gary More
* Tom Morello
* Mike Oldfield
* Bonnie Raitt
* Chris Rea
* Keith Richards
* Nile Rodgers
* Carlos Santana
* Joe Satriani
* Janne Schaffer
* Eddie Van Halen
* Steven Van Zandt
* St. Vincent

Blant heavy metal- og hardrock-gitarister finner man navn som:

* Dimebag Darrell
* Kirk Hammett
* James Hetfield
* Tony Iommi
* Matthias Jabs
* Dave Mustaine
* Jimmy Page
* John Petrucci
* James Root
* Rudolf Schenker
* Slash
* Adrian Smith
* Angus Young
* Malcolm Young
* Joe Satriani
* Slash
* Fredrik Åkesson

Blant bass-gitarister finner man navn som:

* Jack Bruce (Rock / Blues / Jazz)
* Cliff Burton (Metal)
* Ron Carter (Jazz)
* Stanley Clarke (Jazz Fusion)
* Les Claypool (Rock / Metal)
* Bootsy Collins (Funk)
* Rick Danko (Pop / Rock)
* Donald “Duck” Dunn (Soul / R&B)
* John Entwistle (Rock)
* Dave Farrell (Rock / Metal)
* Flea (Funk Rock / Alternative)
* Kim Gordon (Rock)
* Larry Graham (Funk / Soul)
* Charlie Haden (Jazz)
* Steve Harris (Heavy Metal)
* James Jamerson (Motown / Soul)
* John Paul Jones (Rock / Blues / Folkrock)
* Carol Kaye (Pop / Rock)
* Geddy Lee (Rock)
* Phil Lesh (Rock)
* Tony Levin (Rock / Jazz)
* Cachao López (Latino)
* Phil Lynott (Rock)
* Paul McCartney (Pop / Rock)
* Marcus Miller (Jazz / Funk / R&B)
* Charles Mingus (Jazz)
* Jaco Pastorius (Fusion)
* Billy Sheehan (Rock / Metal / Fusion)
* Robbie Shakespeare (Reggae / Jazz)
* Esperanza Spalding (Soul / Jazz / Funk)
* Chris Squire (Progrock)
* Sting (Rock / Jazz)
* Tina Weymouth (Rock)
* Verdine White (R&B / Fusion)
* Victor Wooten (Jazz / Funk / Fusion)

## Se også
* Rolling Stone Magazines liste over de 100 største gitarister gjennom tidene
* Gitar
* Akustisk gitar
* Klassisk gitar
* Elektrisk gitar
* Bassgitar
* Gitarstemming

## Referanser


## Litteratur
* Tony Bacon, Dave Hunter: *Totally Guitar – the definitive Guide.* Gitarleksikon. Backbeat Books, London 2004, .

## Eksterne lenker
*
* ''The 10 Greatest Electric-Guitar Players'' , time.com 14. august 2009.
* ''The 50 Greatest Guitarists... Ever!'', gigwise.com 14. januar 2010 
* ''Eight Amazing Female Acoustic Guitar Players'', guitarworld.com 24. august 2015